ভিতরে এসএসসির চেয়ারম্যান, বাইরে বিক্ষোভ

কলকাতা: গিয়েছিলেন চেয়ারম্যানের সঙ্গে কথা বলতে। কিন্তু ফল হয়নি কিছুই। অবস্থানে বসেন চাকরিহারা যোগ্য শিক্ষকরা। কারণ, তারা ভিতরে জানতে পেরেছেন তিনট কাউন্সিলিং-এর তালিকা প্রকাশ করা হবে। যার বিরোধিতা করছেন যোগ্য শিক্ষকরা (Recruitment Scam)।

এদিন অবস্থানরত শিক্ষকরা ভিতরে যাওয়ার চেষ্টা করছেন, যা নিয়ে তৈরি হয়েছে পুলিশি ধস্তাধস্তি। এক বিক্ষোভককারী বলছেন,”যোগ্যদের তালিকা দিতে ভয় করলে, অ-যোগ্যদের বরখাস্তের চিঠি দিক ৷ আমরা চাই বিকেল ৪টের মধ্যে সিদ্ধান্ত নিক কমিশন ৷ আমরা আজও আলোচনায় বসব ৷”

আরও পড়ুন: রাতভর ঘেরাও রইলেন এসএসসির চেয়ারম্যান, চাকরিহারারা রাস্তাতেই

মঙ্গলবার সকালে নতুন করে মোতায়েন হয় পুলিশ র‍্যাফ। যোগ্য-অযোগ্য তালিকা প্রকাশ না করা পর্যন্ত বিক্ষোভ চালানোর হুঁশিয়ারি দিয়েছেন বিক্ষোভকারী শিক্ষক-শিক্ষিকা থেকে শুরু করে অশিক্ষককর্মীরা।